Saab 900
Saab 900 on Saabin vuosina 1978–1998 valmistama ylemmän keskiluokan automalli. Autoa valmistettiin kahtena sukupolvena, jotka tunnetaan nykyään nimillä "old generation" ("OG") ja "new generation" ("NG"). Sen edeltäjä oli Saab 99, ja sen seuraajaksi tuli Saab 9-3, joka perustuu hyvin pitkälti toisen sukupolven 900-malliin.
Ensimmäisen sukupolven Saab 900 oli saatavina monikäyttö-, sedan, combi- ja cabriolet-malleina, joista cabrioletia myytiin vielä vuonna 1994. 900 perustui Saab 99:n koriin, jota oli pidennetty. Ilmanvastuskerroin oli 0,34 ja moottoreita oli saatavana yhdellä kaasuttimella, kahdella kaasuttimella, polttoaineensuihkutuksella, matalapaineturbolla ja korkeapaineturbolla. Saab 900:sen erikoisuuksia olivat muun muassa käsijarru etupyörissä vuoteen 1987 saakka, ja virtalukko keskikonsolissa. Auton suunnitteli Björn Envall.
900-malliston lippulaiva oli Saab 900 Aero, jossa oli korisarja, urheilullinen jousitus, 175 hv turbomoottori, nahkapenkit ja ilmastointi. Yhdysvalloissa Aero tunnettiin nimellä SPG (Special Performance Group). Aero-nimi oli rekisteröity Opelille. Yhteensä ensimmäisen sukupolven Saab 900:ia valmistettiin 908 817 kpl, joista 48 888 oli avomalleja.
Vuonna 1979 900:n tullessa myyntiin se oli saatavana kolmena eri versiona. GL-versiossa oli yksi kaasutin ja 99 hv tehoa. GLS-versiossa oli kaksi kaasutinta ja 106 hv. EMS- ja GLE-malleissa oli polttoaineen suihkutus ja 116 hv. 900 Turbossa tehoa oli 143 hv. EMS ja Turbo saivat 5-vaihteisen vaihdelaatikon vuonna 1980. Vuonna 1981 tuli myyntiin Sedan-versio monikäyttömallin rinnalle.
Saab 900:n markkinointi sai tukea epätavalliselta taholta: Jännityskirjailija John Gardner valitsi Saab 900 Turbon agentti James Bondin kulkuneuvoksi kolmeen ensimmäiseen Bond-kirjaansa "License Renewed" (1981), "For Special Services" (1982) ja "Tehtävä Suomessa, James Bond" (1983). Kirjoissaan Gardner käytti autosta nimitystä "Hopeapeto". Mainostemppuna kahteen Saabiin asennettiin erikoinen Bond-lisävarustus, johon kuului muun muassa lentokoneen laskeutumisvalo, panssarointi, kaasunaamari, kyynelkaasusumutin ja matkapuhelin. Muun muassa markkinoinnin ansiosta vuodesta 1982 vuoteen 1987 asti Saabin myynti kasvoi joka kuukausi. Kirjasarjan neljännessä osassa Bond vaihtoi Saabin Bentleyhyn, mutta Saabit vilahtelevat Gardnerin kirjoissa myöhemminkin. Sen sijaan Bond-elokuvissa Saabia ei koskaan nähty.
Vuonna 1982 tuli Turbo-malleihin elektroninen ahtopaineenhallintajärjestelmä APC sekä keskuslukitus GLE- ja Turbo-malleihin. Vuonna 1983 tuli asbestittomat jarrut ja uusi malli Gli.
Vuonna 1984 900 sai uuden moottorivaihtoehdon: 16-venttiilisen B202:n, jossa oli turboahdin ja ahtoilmanjäähdytin. Tämä moottori tuotti tehoa 175 hv, ja se on 900 Turbo 16 -mallissa. Turbo 16 Aero -mallin huippunopeus oli 210 km/h. 
Vuonna 1985 kaksikaasuttiminen malli poistettiin mallistosta, samoin GL-merkintä. Mallisarja täydentyi kaksiovisella mallilla. Perus-900:ssa oli nyt yksikaasuttiminen moottori ja 900i:ssä polttoaineen suihkutus. Vuonna 1986 tuli markkinoille avomalli.
Vuonna 1987 900 sai pienen kasvojenkohotuksen, jossa auton keulaa muotoiltiin uudelleen. Korin osia ei kuitenkaan muutettu. Ainoastaan etumaski, valot ja puskurit vaihdettiin. Uusi vesi-öljy-jäähdytteinen turboahdin tuli vanhan öljyjäähdytteisen tilalle. Käsijarru vaihdettiin etupyöristä takapyöriin. Vuonna 1989 8-venttiiliset koneet poistuivat markkinoilta, ensimmäisenä turbomallit. 900i (900S Amerikassa) sai 16-venttiilisen koneen ja kun kaasuttimelliset koneet poistettiin valikoimasta, lisättiin samalla ABS-jarrut jotka sai lisävarusteena kaikkiin malleihin. Vuonna 1990 markkinoille tuli myös matalapaineturboversio. Vuonna 1990 markkinoille tuli uusi 2,1-litrainen B212-moottori. Euroopassa moottoria kuitenkin käytettiin hyvin vähän koska joissakin Euroopan maissa yli 2,0-litraisista moottoreista joudutaan maksamaan enemmän veroja. Vuonna 1991 900 sai uudet etupenkit Saab 9000:sta. Sähkösäätöiset penkit sai lisävarusteena.
Saab 900 oli Suomessa ennen yleinen poliisiauto. Saab 900i oli Suomen poliisin käytössä vuosina 1987-2002.
900C oli Uudenkaupungin autotehtaalla rakennettu kaasutinversio, jossa oli 8-venttiilinen B201 moottori ja tehoa 100 hv. Kaksiovinen 900C oli tehtaan oma versio ja varustettu värilaseilla, mustilla ikkunanpuitteilla, avattavilla takasivulaseilla sekä ruiskun kokopeittävillä kapseleilla ja kromimaskilla. Neliovinen 900C oli Scan-Auton merkkivuoden erikoismalli ja varustettu ohjaustehostimella sekä keskuslukituksella.
900EP oli Ecopower-moottorilla varustettu versio Italian markkinoille. Siinä on 16-venttiilinen matalapaineturbomoottori ja katalysaattori.
900 CD oli rakennettu ja suunniteltu myös Uudenkaupungin autotehtaalla. Auto oli 20 cm normaaliversiota pidempi ja lisätilat hyödynnettiin pelkästään takamatkustajien kasvaneella jalkatilalla. Lisävarusteena CD-malliin sai nahkasisustuksen, lukuvalot, jalkatuet ja autopuhelimen. CD-malleissa käytettiin manuaali ja automaattivaihteistoja. Erikoismallia valmistettiin 580 kappaletta, viimeiset vuonna 1986. CD:stä on olemassa myös vielä pidempi limusiiniversio, joka on myös Valmetin valmistama.
900 Enduro oli Australian markkinoille tarkoitettu isopyöräinen erikoismalli, jota valmistettiin vain 12 kappaletta. Siinä on normaaliin turboversioon verrattuna parempi mittaristo ja hukkaportti oli säädetty 1,2 baariin.
900 Lux oli erikoismalli, jota tehtiin vuosina 1983 ja 1984. Se oli kaksivärinen, yläosa sininen metallihohto ja alaosa hopeanvärinen. Lux mallia esiintyi 3- 4- ja 5-ovisena ja siinä oli joko 8-venttiilinen tai 16-venttiilinen turbomoottori.
900 Carlsson oli Erik Carlssonin kunniaksi tehty malli. Se oli kolmiovinen ja siinä oli 1985 cc turbokone, jossa tehoja 185 hv sekä tuplakromiputket.
BensiinimoottoritNäiden lisäksi Saab kehitti toisia menetelmiä jotta pakokaasut olisivat mahdollisimman puhtaita, se saavutettiin seuraavilla järjestelmillä:
Ainoa moottori jonka tehot muuttuivat katalysaattorin takia oli B201 jossa oli 118 hevosvoimaa, muiden moottoreiden tehot eivät muuttuneet.
Mallista riippuen Saab 900 on voitu varustaa joko 4 tai 5 vaihteisella manuaalisella vaihteistolla, tiettyihin malleihin on ollut saatavilla automaattivaihteisto. Manuaalivaihteistossa on lisäksi peruutusvaihteen pakollinen kytkeminen aina avainta poistettaessa, eli tuttavallisemmin "pakkilukko". Edessä: Erillistuenta kierrejousin sekä ylä ja alatukivarsin.
Takana: Tukivarsin ja Panhard-tangon avulla tuettu jäykkä akseli kierrejousineen.
Nestekäyttöiset, alipainetehostetut levyjarrut, ristikkäinen kaksipiirijärjestelmä.
Käsijarru: Mekaaninen vaikuttaa etupyöriin 1987 asti. Mekaaninen vaikuttaa takapyöriin 1988 alkaen.
Mitattu ECE R15-04 säädösten mukaisesti:Toisen sukupolven Saab 900 oli rakennettu General Motorsin alustalle, jota käyttää myös muun muassa Opel Vectra. Uuden sukupolven muotoilu muistuttaa jonkin verran edeltäjäänsä, mutta on huomattavasti pyöreämpi. Ilmanvastuskerroin oli parantunut 0,30:een ja versioita oli nyt S ja SE ja korimalleina 3-ovinen, 5-ovinen ja cabrio. Saatavilla oli myös Talladega-versio, Talladegan moottoriradan mukaan.
Uusi sukupolvi nähtiin ensimmäisen kerran poikkeuksellisesti Ruotsissa, Trollhättanin torilla, jonne oli saapunut lehdistön lisäksi kymmentuhatpäinen yleisö. Jo 1980-luvun loppupuolella Saabilla suunniteltiin uuden sukupolven 900 1985 markkinoille tulleen Saab 9000:n pohjalevylle. Ratkaisu osoittautui kuitenkin liian kalliiksi ja samankaltaiseksi suhteessa isompaan 9000:n.
Uuden sukupolven 900:sen moottorivaihtoehdot olivat täyspaineturbollisina 2.0, sekä vapaasti hengittävinä 2.0, 2.3 ja 2.5 V6. Mallia sai myös Sensonic-robittivaihteistolla, jossa vaihteet on sijoitettu manuaalivaihteiston tavoin H-kaavion mukaisesti, mutta kytkinpoljinta ei tarvita. Tämä lisävaruste oli kuitenkin lyhytikäinen.
Uuden sukupolven 900-mallia valmistettiin yhteensä 273 568 kappaletta.
SAAB 900 Special Editions - Kattava listaus Saab OG900 erikoismalleista